b'\n_START_ARTICLE_\nDedumoz I.\n_START_SECTION_\nDokazi\n_START_PARAGRAPH_\nDedumoz I. je omenjen na steli, ki so jo julija 1908 odkrili v ju\xc5\xbenem delu Tel Edfuja. Stela je pripadala faraonovemu sinu in poveljniku Honsuemvasetu (Honsu je v Vasetu). Za Honsuemvaseta ni znano ali je bil resni\xc4\x8dno Dedumozov sin ali se se je tako samo naslavljal, ker naslov ni bil rezerviran izklju\xc4\x8dno za faraonove sinove._NEWLINE_V \xc5\xa0estnajsti dinastiji je bil \xc5\xa1e en faraon z imenom Dedumoz: D\xc5\xbeedneferre Dedumoz II. Zaradi redkosti imena Dedumoz, bi bil  D\xc5\xbeednefere lahko sin Dedumoza I. Za \xc5\xa1tevilne artefakte z izpisanim imenom Dedumoz, vendar  brez  priimka, je zdaj te\xc5\xbeko re\xc4\x8di, kateremu Dedumozu so pripadali.  Stela uradnika Harsekherja in Edfuja, na primer, pravi, da je faraonov sin Harsekher, sin faraonovega sina Sobekhotepa, v sorodu s faraonom Dedumozom.  Aidan Dodson in Dyan Hilton slednjega ena\xc4\x8dita z Dedumozom I.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nNatan\xc4\x8dno obdobje Dedumozovega vladanja ni znano. \xc4\x8ce je spadal v Trinajsto dinastijo, je vladal verjetno okoli leta 1690 pr. n. \xc5\xa1t. \xc4\x8ce je spadal v \xc5\xa0estnajsto dinastijo, je vladal verjetno med 1588 in 1582 pr. n. \xc5\xa1t., se pravi v zadnjih letih \xc5\xa0estnajste dinastije.  Ryholt je prepri\xc4\x8dan, da se je soo\xc4\x8dal z invazijo Hiksov na svoje ouemlje. Napisi z njegovim imenom \xc2\xbbRajev mir je stabilen\xc2\xab, \xc2\xbbOn, ki prina\xc5\xa1a mir\xc2\xab in \xc2\xbbOn, ki re\xc5\xa1uje dve de\xc5\xbeeli\xc2\xab, ka\xc5\xbeejo, da je s Hiksi morda sklenil mir.'